《蕃近有干字韵属教授兄而知县尉曹皆尝用是韵相酬赠亦成一首奉呈并属录事今年未见梅花故及之》
宋代·赵蕃

回首江南千万山，渺如霄汉邈难干。至前不见梅花朵，客里何由老病宽。

往日簿书如束湿，新来诗卷喜频看。我衰才尽浑无奈，倚赖诸君为发端。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。